Official Journal L 103 , 02/05/1972 P. 0025 - 0029

Finnish special edition: Chapter 3 Volume 4 P. 0124

Danish special edition: Series I Chapter 1972(II) P. 0366

Swedish special edition: Chapter 3 Volume 4 P. 0124

English special edition: Series I Chapter 1972(II) P. 0383

Greek special edition: Chapter 03 Volume 7 P. 0218

Spanish special edition: Chapter 03 Volume 5 P. 0219

Portuguese special edition Chapter 03 Volume 5 P. 0219



SMERNICA KOMISIE zo 14. apríla 1972, ktorou sa určujú charakteristické znaky a minimálne podmienky kontrol odrôd vínnej révy (72/169/EHS) KOMISIA EURÓPSKYCH SPOLOČENSTIEV, so zreteľom na Zmluvu o založení Európskeho hospodárskeho spoločenstva, so zreteľom na smernicu Rady z 9. apríla 1968([1]) o uvádzaní množiteľského materiálu viniča na trh, v znení smernice z 22. marca 1971([2]) a najmä na jej článok 5d ods. 2, keďže v súlade s ustanoveniami horeuvedenej smernice sú členské štáty povinné zostaviť katalóg uznaných odrôd s cieľom vydávania osvedčení a kontroly štandardného množiteľského materiálu na ich území; keďže uznávanie odrôd podlieha podmienkam spoločenstva, ktoré musia byť uplatnené prostredníctvom úradných kontrol a najmä plodinových kontrol; keďže kontroly musia zahŕňať dostatočný počet charakteristických znakov, aby bolo možné opísať odrody; keďže minimálne charakteristické znaky, ktoré podliehajú kontrole by mali byť určené na úrovni spoločenstva; keďže naviac, musia byť stanovené minimálne podmienky kontrol; keďže tieto charakteristické znaky a minimálne podmienky kontroly by mali byť stanovené na úrovni súčasných vedeckých a technických poznatkov; keďže opatrenia ustanovené touto smernicou sú v súlade so stanoviskom Stáleho yýboru pre osivá a množiteľský materiál pre poľnohospodárstvo, záhradníctvo a lesníctvo, PRIJALA TÚTO SMERNICU: Článok 1 Členské štáty zabezpečia, že úradné kontroly konané v súvislosti s uznávaním odrôd vínnej révy zahŕňajú najmenej tie charakteristické znaky uvedené v prílohe I. Zabezpečia splnenie minimálnych požiadaviek uvedených v prílohe II počas kontrol. Článok 2 Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou do 1. júla 1972. Bezodkladne o tom informujú Komisiu. Článok 3 Táto smernica je adresovaná členským štátom. V Bruseli 14. apríla 1972 Za Komisiu predseda S. L. MANSHOLT _________ PRÍLOHA I ČASŤ A MORFOLOGICKÉ ZNAKY NA URČENIE ODLIŠNOSTI, STÁLOSTI A VYROVNANOSTI 1. Rašenie listových púčikov na rastúcich výhonoch 10 až 20 cm dlhých: 1.1 tvar 1.2 farba (pri otvorení, aby bolo možné pozorovať antokyanín) 1.3 chĺpkatosť 2. Bylinný výhon v dobe kvetu: 2.1 priečny prierez (tvar a obrys) 2.2 chĺpkatosť 3. Drevitý výhon: 3.1 povrch 3.2 internódium 4. Rozmiestnenie úponkov 5. Mladé listy na vrchole rastúceho výhonu 10 až 30 cm dlhého (prvé 3 listy od miesta tvorenia listového púčika, počítané od tohto bodu): 5.1 farba 5.2 chĺpkatosť 6. Dospelý list (medzi 8 a 11 kolienkom): 6.1 fotografia 6.2 nákres alebo priama otlačok so stupnicou 6.3 celkový tvar 6.4 počet lalokov 6.5 stopkový výkrojok 6.6 hĺbka vrchných a spodných výkrojkov 6.7 chĺpkatosť spodného povrchu 6.8 povrch 6.9 bočné zúbkovanie 7. Kvet: pohlavie 8. Strapec v priemyselnej zrelosti (u muštových odrôd a stolových odrôd): 8.1 fotografia (so stupnicou) 8.2 tvar 8.3 veľkosť 8.4 stopka (dĺžka) 8.5 priemerná hmotnosť v gramoch 8.6 oddeľovanie od stopky 8.7 kompaktnosť strapca 9. Bobuľa v priemyselnej zrelosti (u muštových odrôd a stolových odrôd): 9.1 fotografia (so stupnicou) 9.2 tvar 9.3 tvar s uvedením priemernej hmotnosti 9.4 farba 9.5 šupka (u stolových odrôd) 9.6 počet semien (u stolových odrôd) 9.7 dužina 9.8 šťavnatosť 9.9 vôňa 10. Semená (u muštových odrôd a stolových odrôd): fotografia z dvoch strán a z profilu (so stupnicou). ČASŤ B FYZIOLOGICKÉ ZNAKY NA URČENIE ODLIŠNOSTI, STÁLOSTI A VYROVNANOSTI 1. POSUDZOVANIE RASTU 1.1 Stanovenie fenologických údajov: Fenologické údaje sú stanovené v porovnaní s jednou alebo viacerými kontrolnými odrodami. 1.1.1 pokiaľ ide o Nemecko: 1.1.1.1 biele odrody viniča - Weißer Riesling, Weißer Gutedel, Müller-Thurgau 1.1.1.2 modré odrody viniča - Blauer Spätburgunder 1.1.2 pokiaľ ide o Francúzsko: 1.1.2.1 biele odrody viniča - Riesling, Chasselas blanc, Müller-Thurgau, Sauvignon, Ugni blanc 1.1.2.2 modré odrody viniča - Pinot noir, Gamay, Merlot, Cabernet, Sauvignon, Carignan, Grenache noir 1.1.2.3 stolové odrody viniča - Cardinal rouge, Chasselas blanc, Alphonse Lavallée, Servant blanc 1.1.3 pokiaľ ide o Taliansko: 1.1.3.1 biele odrody viniča - Trebbiano toscano, Pinot bianco, Chasselas dorato 1.1.3.2 modré odrody viniča - Barbera, Merlot, Sangiovese 1.1.3.3 stolové odrody viniča - Regina, Chasselas dorato, Cardinal 1.1.4 pokiaľ ide o Luxembursko: biele odrody viniča - Riesling, Müller-Thurgau. 1.2 Doba pučania: Dátum, kedy polovica očiek pri normálnom reze pučí, sú viditeľné vnútorné chĺpky v porovnaní s kontrolnými odrodami. 1.3 Doba plného kvitnutia: Dátum, kedy u určitého počtu rastlín je polovica kvetov otvorených v porovnaní s kontrolnými odrodami. 1.4 Zrelosť(u muštových odrôd a stolových odrôd): Okrem doby zrelosti by sa mala tiež hodnotiť hustota alebo pravdepodobný stupeň cukornatosti muštu, jeho kyslosť a príslušná úroda hrozna vyjadrená v kilogramoch na hektár, porovnaná s jednou alebo viacerými kontrolnými odrodami, poskytujúcimi podobné úrody. 2 PESTOVATEĽSKÉ ZNAKY 2.1 Vzrast 2.2 Pestovateľský tvar (vedenie) (poloha prvého plodonosného púčika, preferovaný rez) 2.3 Produkcia: 2.3.1 pravidelnosť 2.3.2 výnos 2.3.3 anomálie 2.4 Rezistencia alebo náchylnosť: 2.4.1 k nevhodným podmienkam 2.4.2 ku škodcom 2.4.3 k praskaniu bobúľ 2.5 Správanie počas vegetatívneho rozmnožovania: 2.5.1 vrúbľovanie 2.5.2 rozmnožovanie odrezkami 3. POUŽITIE 3.1 na víno 3.2 ako stolové 3.3 ako podpníky 3.4 na priemyselné spracovanie ________ PRÍLOHA II MINIMÁLNE PODMIENKY VYKONANIA KONTROLY 1. Ekologické informácie 1.1 Miesto 1.2 Geografické podmienky: 1.2.1 zemepisná dĺžka 1.2.2 zemepisná šírka 1.2.3 nadmorská výška 1.2.4 expozícia a sklon 1.3 Klimatické podmienky 1.4 Typ pôdy 2. Technické metódy: 2.1 Pre muštové odrody a stolové odrody: 2.1.1 24 krov viniča podľa možnosti na niekoľkých rôznych podpníkoch 2.1.2 minimálne 3 roky produkcie 2.1.3 minimálne dve miesta s rôznymi ekologickými podmienkami 2.1.4 odoberanie vrúbľov by malo byť skúšané minimálne na troch odrodách podpníkov 2.2 Pre podpníky 2.2.1 5 krov viniča s minimálne 2 spôsobmi vedenia 2.2.2 5 rokov po vysadení 2.2.3 tri miesta s rôznymi ekologickými podmienkami 2.2.4 odoberanie vrúbľov by malo byť skúšané na vrúbľoch minimálne troch odrôd ___________ [1] Ú. v. ES L 93, 17.4.1968, s. 15. [2] Ú. v. ES L 71, 25.3.1971, s. 16.